open-index/open-wikipedia-markdown huggingface dataset:
გიორგი შავგულიძე

**გიორგი „ჟორა“ ვლადიმერის ძე შავგულიძე** (დ. 16 ნოემბერი, 1910, ქუთაისი — გ. 13 აპრილი, 1959, თბილისი, საქართველოს სსრ, სსრკ) — ქართველი მსახიობი, საქართველოს სახალხო არტისტი (1955), საბჭოთა კავშირის სახელმწიფო პრემიის ლაურეატი (1952), დაჯილდოებულია ორი ორდენით და მედლებით.

## ბიოგრაფია 
საშუალო განათლება ქუთაისშივე, ყაუღჩიშვილების სკოლაში მიიღო. 1928 წელს, სკოლის დამთავრებიდან რამდენიმე თვის შემდეგ  ქუთაის –ბათუმის თეატრის დასში მუშაობდა, რომელსაც კოტე მარჯანიშვილი ხელმძღვანელობდა. ორ წელიწადში თეატრი თბილისში გადმოვიდა (შემდგომში მარჯანიშვილის სახელობის თეატრი). 1934 წელს დაქორწინდა მსახიობ ლიზიკო ვაჩნაძეზე.

გადაღებულია ფილმებში: „დიადი განთიადი“ (1938), „გიორგი სააკაძე“ (1943), „დავით გურამიშვილი“ (1946), „ქეთო და კოტე“ (1948), „ბედნიერი შეხვედრა“ (1949), „ჭრიჭინა“ (1954), „ცისკარა“ (1955) და სხვა.

დაიღუპა ტრაგიკულად 1959 წლის 13 აპრილს. დაკრძალულია ქართველ მწერალთა და საზოგადო მოღვაწეთა დიდუბის პანთეონში. მასთან ერთად დაკრძალულია შავგულიძის მეუღლე — მსახიობი ელისაბედ (ლიზა) კონსტანტინეს ასული ვაჩნაძე (დ. 1912 — გ. 2004).

თბილისში არსებობს მისი სახელობის ქუჩა.

## ფილმოგრაფია
*1938: „დიადი განთიადი“ (პავლე ღუდუშაური) რეჟ. მიხეილ ჭიაურელი
*1940: „კოლხეთის ჩირაღდნები“ (არჩილი)  რეჟ. დავით რონდელი
*1942: „ხიდი“ (ილო – ბატალიონის უფროსი) რეჟისორები კონსტანტინე პიპინაშვილი, შოთა მანაგაძე
*1943: „გიორგი სააკაძე“ (ნოდარი) რეჟ.  მიხეილ ჭიაურელი 
*1946: „დავით გურამიშვილი“ (დავით გურამიშვილი)  რეჟისორები ნიკოლოზ სანიშვილი, იოსებ თუმანიშვილი
*1948: „ქეთო და კოტე“ (ნიკო)  რეჟისორები ვახტანგ ტაბლიაშვილი,  შალვა გედევანიშვილი
*1949: „ბედნიერი შეხვედრა“  (ერემო)  რეჟ.   ნიკოლოზ სანიშვილი
*1950: „გაზაფხული საკენში“  (რაშიდი)  რეჟ.   ნიკოლოზ სანიშვილი
*1952: „მწვერვალთა დამპყრობნი“  (სიმონ ლომიძე)   რეჟ.  დავით რონდელი
*1954: „ისინი ჩამოვიდნენ მთიდან“ (აპარეკა) რეჟ.   ნიკოლოზ სანიშვილი
*1954: „ჭრიჭინა“  (არჩილი)   რეჟისორები სიკო დოლიძე, ლევან ხოტივარი
*1955: „ცისკარა“ (გრძნეული)  რეჟ. სერგო ჭელიძე
*1956: „ბაში-აჩუკი“  (ზაალ ერისთავი)   რეჟ. ლეო ესაკია
*1957: „მე ვიტყვი სიმართლეს“ (კოსტა)   რეჟ. ლევან ხოტივარი
*1957: „ქალის ტვირთი“  (კლიმიაშვილი)  რეჟ.   ნიკოლოზ სანიშვილი
*1958: „მამლუქი“ (ასლან-ბეგი)  რეჟ.  დავით რონდელი
*1959: „განაჩენი“   (მერაბი)   რეჟ. ლევან ხოტივარი
*1959: „ზვიგენის კბილი“ (აბდელკადერი)  რეჟ. შალვა გედევანიშვილი

## ნათამაშები როლები
### მარჯანიშვილის თეატრი
*  „ანტონიოს და კლეოპატრა“ (იულიუსი)
* „მისი ვარსკვალავი“   ( ნიკოფორე)
* „ირინეს ბედნიერება“   (აბესალომი)
* „მეფე ერეკლე“  ( საიათნოვა)
* „დავით აღმაშენებელი“  (ჭყონდიდელი) 
*„კოლმეურნის ქორწინება“ (ხარიტონი)
## ჯილდოები, პრემიები და პრიზები
* 1952:  სსრკ სახელმწიფო პრემია
*1955:  საქართველოს სახალხო არტისტი
## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ.  363, თბ., 1994
* გაზ. „კვირის პალიტრა“, 7–13 მარტი, 2011, №10 (866), გვ. 15.

## რესურსები ინტერნეტში 
კატეგორია:დაბადებული 16 ნოემბერი
კატეგორია:დაბადებული 1910
კატეგორია:გარდაცვლილი 13 აპრილი
კატეგორია:გარდაცვლილი 1959
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:დიდუბის პანთეონში დაკრძალულები
გიორგი
კატეგორია:მსახიობები ანბანის მიხედვით
ლიანკურის კუნძულები

მარცხნივ||200 პქ|მინი|კუნძულების ფოტოსურათი, ფოტოსურათის მარცხენა ნაწილში ჩანს შუქურა.
**ლიანკურის კუნძულები** (, **ტაკეშიმა** - *ბამბუკის კუნძულები*, , **დოკდო**;) — იაპონიის ზღვის დასავლეთით მდებარე მცირე კუნძულთა ჯგუფი. კუნძულები მდებარეობენ ჩრდილოეთი განედის 37°14′30" და აღმოსავლეთი განედის 131°52′გრადუსებს შორის. სუვერენიტეტი კუნძულებზე დავის საგანია იაპონიასა და კორეის რესპუბლიკას შორის.. მეორე მსოფლიო ომის დასასრულის შემდეგ კუნძულებს სამხრეთი კორეა მართავს. 

იაპონიაში კუნძულების სახელი არის **ტაკეშიმა** (იაპონურად 竹島, *ბამბუკის კუნძულები*), კორეაში კი - **დოკდო** (독도/獨島, *განშორებული კუნძულები*). ინგლისურად კუნძულებს ეწოდებათ **ლიანკურის კლდეები** (). სახელწოდება „ლიანკური“ წარმოიშვა ფრანგული ვეშაპმჭერი გემის სახელწოდებიდან - «*Le Liancourt*». სწორედ ამ გემის ეკიპაჟის წევრები გახდნენ პირველი ევროპელები, რომლებმაც აღმოაჩინეს კუნძულები და დაიტანეს ისინი რუკაზე 1849 წელს. რუსეთში კუნძულები იყვნენ ცნობილი  „მენელაისა“ და „ოლივუცი“ სახელებით, XIX საუკუნის რუსული კორვეტის პატივსაცემად.

ლიანკურის კუნძულები შედგებიან ორი დიდი და 35 მცირე კუნძული-კლდისგან. კუნძულების სრული ფართობი შეადგენს 187 450 მ². კუნძულების უმაღლესი მწვერვალი მდებარეობს 169 მეტრის სიმაღლეზე. კუნძულებს არ გააჩნიათ მუდმივი მოსახლეობა, გარდა მცირე კორეული პოლიციური დანაყოფისა, კუნძულის ადმინისტრაციის წარმოამდგენლებისა და შუქურის მომსახურე პერსონალისა.

ადმინისტრაციულად იაპონია კუნძულებს პრეფექტურა სიმანეს ქალაქ ოკინოსიმას ნაწილად მიიჩნევს, ხოლო კორეა - მაზრ ულინის ნაწილად.).

## სქოლიო 
კატეგორია:იაპონიის კუნძულები
კატეგორია:სამხრეთ კორეის კუნძულები
ქულბაქი

**ქულბაქი** — მთა საქართველოში, სამცხე-ჯავახეთის მხარის ასპინძის მუნიციპალიტეტისა და ქვემო ქართლის მხარის დმანისის მუნიციპალიტეტის ადმინისტრაციულ საზღვარზე. მდებარეობს ჯავახეთის ქედზე, ფარავნის ტბის აღმოსავლეთით. სიმაღლე ზღვის დონიდან 2821 მ. აგებულია შავი გაუმჭვირვალი ობსიდიანით. ქულბაქი ნეოგენური ვულკანია. მის კალთაზე დგას ქვის ჯვარი, რომელიც შუა საუკუნეებში საუღელტეხილო ნიშნად ითვლებოდა ბიზანტიიდან მომავალ საქარავნო გზაზე.

## ლიტერატურა 
კატეგორია:სამცხე-ჯავახეთის მხარის მთები
კატეგორია:ქვემო ქართლის მხარის მთები
ღვიდისი

**ღვიდისი** — მთა საქართველოში, შიდა ქართლის მხარეში, ჯავის მუნიციპალიტეტში. მდებარეობს გუდისის ქედზე, მდინარე ჩაბარუხისწყლის (პატარა ლიახვის მარჯვენა შენაკადი) სათავეში. სიმაღლე ზღვის დონიდან 2945 მ. აგებულია ქვედაცარცული კარბონატული ქანებით. ღვიდისი შემოსილია სუბალპური და ალპური მდელოებით.

## ლიტერატურა 
კატეგორია:შიდა ქართლის მხარის მთები
სიესტა (გამომცემლობა)

**„სიესტა“** — ქართული გამომცემლობა, რომელიც დაარსდა  2004 წელს. მან მოკლე დროში შესძლო ერთ–ერთი წამყვანი ქართული გამომცემლობის იმიჯის შეძენა. სიესტა გამოსცემს გაბრიელ გარსია მარკესის, ჰერმან ჰესეს, ვლადიმერ სოროკინის,მიგელ დე უნამუნოსა და სხვა ცნობილი მწერლების თარგმანებს, მაგრამ გამომცემლობის პრიორიტეტად ახალგაზრდა ავტორების ხელშეწყობა რჩება.

„სიესტას“ თანამედროვე და კლასიკური ავტორების ნაწარმოებების და საუკეთესო თარგმანების გამოცემებმა დაიმსახურა ქართულ ლიტერატურულ ცხოვრებაში არა ერთი საპატიო ჯილდო და პრემია საბა (2007, 2008, 2009, 2010, 2011, 2012 წლებში), პრემია „გალა“ (2009, 2010, 2011, 2012 წლებში) და ა. შ.

გამომცემლობა ორიენტირებულია ინოვაციასა და გამოცდილების გამდიდრებაზე. „სიესტა“ თამამად გამოსცემს ახალგაზრდა ქართველი პოეტების და დებიუტანტი მწერლების კრებულებს. ახალგაზრდა ნიჭიერი ავტორების ძიება და ხელშეწყობა გამომცემლობის ერთ-ერთი მთავარი მიმართულებაა.

გამომცემლობა „სიესტა“ სტამბავს საუკეთესო ქართველი და უცხოელი ავტორების წიგნებს. მათ შორისაა თანამედროვე ქართველი მწერლებისა და პოეტების – ერლომ ახვლედიანის, ზურაბ ქარუმიძის, ირაკლი ჩარკვიანის, ზურაბ რთველიაშვილის, ზაზა ბურჭულაძის, დათო ტურაშვილის, ბასა ჯანიკაშვილის, ლაშა ბუღაძის, თეონა დოლენჯაშვილის, დავით-დეფი გოგიბედაშვილის, გიორგი კეკელიძის, ლია სტურუას, მიხო მოსულიშვილის, გია მირზაშვილის ნაწარმოებები; ასევე საუკეთესო თარგმანები – გაბრიელ გარსია მარკესისა და ჯორჯ ორუელის, ჰერმან ჰესეს რომანების, მიგელ დე უნამუნოს ესეების, მორის მეტერლინკის პიესების, ვლადიმერ ვისოცკის მოთხრობების, ძველი იაპონური ლექსების თუ შვედურ ლიტერატურის თარგმანები…

გამომცემლობა „სიესტა“ მუდმივად ინოვაციებზეა ორიენტირებული. პირველად მან დაბეჭდა ორიგინალური ფორმის წიგნი, ე.წ. „წიგნი თეფშზე“. „წიგნი თეფშზე“ მარტივ კონცეფციას ატარებს: სტანდარტული სტამბური პროცედურების ნაცვლად, წიგნი მიაქვთ სუპერმარკეტში, სადაც ფურცლებს ათავსებენ და „აფასოებენ“ პლასტიკატის თეფშებზე, ზუსტად ისეთებზე, რომლებიც განკუთვნილია გაყინული ქათმებისთვის, თევზისთვის, ბოსტნეულისთვის, ხილისთვის თუ ნამცხვრებისთვის. პირველი წიგნი ამ სერიიდან გიორგი კეკელიძის პოემა „ყორანია“.

გამომცემლობა „სიესტას“ კიდევ ერთი ნოვაციაა წიგნის ტრეილერები, რომელიც პირველად, ანიმაციური ტრეილერის სახით, ერლომ ახვლედიანის წიგნისთვის, **კოღო ქალაქში** შეიქმნა. წიგნმა 2011 წელს ლიტერატურული პრემია საბა მიიღო საუკეთესო რომანის ნომინაციაში.

გამომცემლობა „სიესტას“, ასევე, გამოცემული აქვს მუსიკალური კომპაქტ-დისკი: ირაკლი ჩარკვიანის ბოლო მუსიკალური ალბომი ძირს მეფე.

სიესტას დირექტორი ქეთევან კიღურაძეა, რომელიც „მატარებელისა“ და „მზიურის“ ფესტივალის ერთ–ერთი მთავარი ორგანიზატორი იყო.

## რესურსები ინტერნეტში 
*
*ოფიციალური ბლოგი

კატეგორია:საქართველოს გამომცემლობები
ხორისარი

**ხორისარი** — ვულკანური მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონის მთავარ ქედზე, მდინარე მთიულეთის არაგვის სათავეებში. სიმაღლე ზღვის დონიდან 3736 მ. აგებულია მეოთხეული ანდეზიტებითა და დაციტებით. კონუსის ფორმისაა, ციცაბკალთებიანი. ხორისარზე შემორჩენილია რელიეფის მყინვარული ფორმები. დამახასიათებელია სუბალპური, ალპური და სუბნივალური ლანდშაფტი.

## ლიტერატურა 
კატეგორია:მცხეთა-მთიანეთის მხარის მთები
მორენა

[მინი|მინი|მორენული წარმონაქმნი ([კანადა)]]
[მინი|მინი|მორენები როკი-მაუნტინზის ეროვნულ პარკში, [ანსელ ადამსი, 1941]]
მინი|მინი|მორენები მყინვარული ტბის ირგვლივ
მინი|მინი|გვერდითი მორენა
**მორენა** () — მყინვარის მიერ გადატანილი ან დაფენილი ნივაციურ-ეგზარაციული და გამოფიტვის პროცესებით წარმოქმნილი ნგრევის დაუხარისხებელი, დაკუთხული პროდუქტი (კაჭარი, თიხნარი, ქვიშნარი). არსებობს მოძრავი და დანალექი (ძველი) მორენები. განვითარებულია ვაკე და მთის რაიონებში. საფარული გამყინვარების არეებში მორენა წარმოდგენილია არაშრეული, დაუხარისხებელი თიხნარით, თიხებით, ქვიშნარით, სხვადასხვა ზომებისა და მომრგვალებულობის ნატეხების არსებობით (ხვინჭიდან და ღორღიდან დაწყებული კაჭარითა და ლოდებით დამთავრებული), რომლის შემადგენლობაშია ადგილობრივი მკვიდრი ქანები და მყინვარების მიერ კვების არედან მოტანილი ერატიკული ლოდები. კაჭარზე დამახასიათებელია ნაღარი ან ნაკაწრი და კაჭარის გრძელი ღერძის გაგნება მყინვარის მოძრაობის მიმართულებით. 

მთის მყივარების მორენა (ალპები, კავკასიონი, პამირი და სხვა) ვაკე მორენებისაგან განსხვავდება ნატეხი მასალის დიდი რაოდენობითა და დიდი სისქით (რამდენიმე ასეულ მეტრამდე). მორენული დანალექებიდან უფრო მეტადაა გავრცელებული ძირითადი, აბლაციური და ბოლო მორენები. ძირითადი მორენა წარმოიქმნება დაწევისას მყინვარის მიერ გადატანილი ყველა ნატეხი ყინულის ლღობის პროცესში. მეოთხეული საფარული გამყინვარების განვითარების ყოფილ არეებში ისინი ლაბადისებურად ფარავერ ვეებერთელა ტერიტორიებს, რომლებიც აგებენ ბორცვიან მორენულ ვაკეებსა და წარმოადგენენ კარგ ნიშანდების ჰორიზონტს. მათი სიმძლავრე რამდენიმე ათეულ მეტრამდეა. შემადგენლობაში ზოგჯერ ნაშთურებია — მყინვარული საგებიდან მოწყვეტილი ფირფიტები ან სხვადასხვა ხარისხის უფრო მსხვილი, მყინვარის მიერ ათეულ კილომეტრზე გადაადგილებული მკვიდრი ქანებით გათელილი ან დამსხვრეული ბლოკები. ნახევრად წრიული ბოლო მორენული ნაშალის რამდენიმე მწკრივი, რომელიც გარს ეკვრის ძველი მთის მყინვარის ბოლო აუზს მორენული ამფითეატრის სახელწოდებითაა ცნობილი.

მოძრავი მორენა იყოფა ზედაპირულ, შიგა და ფსკერულ მორენებად. ზედაპირული მორენები ყალიბდება ნატეხი მასალისაგან, რომელიც ხეობის კლდოვანი კალთებიდან ეცემა მყინვარის ზედაპირს, ან ყინულის წყებიდან მისი გამოლღობის შედეგად. ჩვეულებრივ, ეს მორენები წარმოქმნიან გვერდითი მორენის 2 ზვინულს, რომლებიც გადაჭიმულია მყინვარის ენის გვერდითი კედლის გასწვრივ. მყინვარების შერწყმისას გვერდითი მორენები ერთიანდება ერთ ზვინულში, რომელიც შემდეგ გაივლის ქვემოთ მყინვარის ენის შუაგულში შუა მორენის სახით. შიგა მორენა ჩართულია ყინულის წყებაში და წარმოიქმნება ნატეხების ხარჯზე, რომელიც ფირნული აუზის ფარგლებში ჩამოწოლილია თოვლის ზვავთან, ნაწილობრივ, ზედაპირული და ფსკერული მორენების ხარჯზე.
 
## სქოლიო
კატეგორია:გლაციოლოგია
კატეგორია:გეომორფოლოგია
In Your Room (Depeche Mode-ის სიმღერა)

**In Your Room** — ინგლისური ელექტრონული ჯგუფ Depeche Mode-ის დისკოგრაფიაში რიგით 30-ე სინგლი. იგი გამოიცა ბრიტანეთში, 1994 წლის 10 იანვარს, როგორც მეოთხე სინგლი სტუდიური ალბომიდან  *Songs of Faith and Devotion*. ბრიტანეთის ჩარტში მან #8 პოზიცია დაიკავა.

სიმღერის ოფიციალური მუსიკალური ვიდეოს რეჟისორია ანტონ კორბეინი.

## სიმღერების სია 
### 12": Mute / 12Bong24 (ბრიტანეთი) 
# In Your Room (Zephyr Mix) - 4:52 (რემიქსი - ბუტჩ ვიგი)
# In Your Room (Apex Mix) - 6:45 (რემიქსი - ბრაიან ინო)
# In Your Room (The Jeep Rock Mix) - 6:19 (რემიქსი - ჯონი დოლარი და Portishead)
# Higher Love (Adrenaline Mix) - 7:49 (რემიქსი - ფრანსუა კევორკიანი და გო ჰოტოდა)
# In Your Room (Extended Zephyr Mix) - 6:43

### 12": Mute / L12Bong24 (ბრიტანეთი) 
# In Your Room (საკონცერტო) - 6:52
# Policy of Truth (საკონცერტო) - 5:08
# World in My Eyes (საკონცერტო) - 6:16
# Fly on the Windscreen (საკონცერტო) - 5:20
# Never Let Me Down Again (საკონცერტო) - 5:01
# Death's Door (საკონცერტო) - 2:45

### CD: Mute / CDBong24 (ბრიტანეთი) 
# In Your Room (Zephyr Mix) - 4:52
# In Your Room (Extended Zephyr Mix) - 6:43
# Never Let Me Down Again (საკონცერტო) - 5:01
# Death's Door (საკონცერტო) - 2:45
* სინგლების კრებულიდან (1994)

### CD: Mute / LCDBong24 (ბრიტანეთი) 
# In Your Room (საკონცერტო) - 6:52
# Policy of Truth (საკონცერტო) - 5:08
# World in My Eyes (საკონცერტო) - 6:16
# Fly on the Windscreen (საკონცერტო) - 5:20

### CD: Mute / XLCDBong24 (ბრიტანეთი) 
# In Your Room (The Jeep Rock Mix) - 6:19
# In Your Room (Apex Mix) - 6:45
# Higher Love (Adrenaline Mix) - 7:49

### CD: Mute / CDBong24X (ევრ) 
# In Your Room (Zephyr Mix) - 4:52
# Higher Love (Adrenaline Mix Edit) - 4:48
# In Your Room (Apex Mix) - 6:45
# In Your Room (The Jeep Rock Mix) - 6:19
# Higher Love (Adrenaline Mix) - 7:49
# In Your Room (Extended Zephyr Mix) - 6:43
# In Your Room (საკონცერტო) - 6:52
# Policy of Truth (საკონცერტო) - 5:08
# World in My Eyes (საკონცერტო) - 6:16
# Fly on the Windscreen (საკონცერტო) - 5:20
# Never Let Me Down Again (საკონცერტო) - 5:01
# Death's Door (საკონცერტო) - 2:45
* რემიქსების კრებულიდან

### Promo 12: Mute / P12Bong24 (ბრიტანეთი) 
# In Your Room (The Jeep Rock Mix) - 6:19
# Higher Love (Adrenaline Mix) - 7:49
# In Your Room (Extended Zephyr Mix) - 6:43

### 12": Sire/Reprise / 41362-0 (აშშ) 
# In Your Room (Extended Zephyr Mix) - 6:43
# In Your Room (Apex Mix) - 6:45
# In Your Room (The Jeep Rock Mix) - 6:19
# Higher Love (Adrenaline Mix) - 7:49

### CD: Sire/Reprise / 9 41362-2 (აშშ) 
# In Your Room (Zephyr Mix) - 4:52
# In Your Room (Extended Zephyr Mix) - 6:45
# Higher Love (Adrenaline Mix) - 7:49
# In Your Room (The Jeep Rock Mix) - 6:20
# Policy of Truth (საკონცერტო) - 5:07
# In Your Room (Apex Mix) - 6:44
# In Your Room (საკონცერტო) - 6:52

*საკონცერტო ჩანაწერები - საფრანგეთი, 29 ივლისი, 1993

## რესურსები ინტერნეტში 
* ინფორმაცია სინგლის შესახებ ჯგუფის ოფიციალურ საიტზე

კატეგორია:1994 წლის სინგლები
კატეგორია:Depeche Mode-ის სიმღერები
ყარათაფა

**ყარათაფა** — მთა საქართველოში, სამცხე-ჯავახეთის მხარეში, ნინოწმინდის მუნიციპალიტეტში. მდებარეობს ჯავახეთის ზეგანზე, ჯავახეთის ქედის დასავლეთით. სიმაღლე ზღვის დონიდან 2353 მ. აგებულია პლიოცენ-პლეისტოცენური ვულკანური ლავებით. შავმიწისებრ და მთის მდელოს ნიადაგებზე განვითარებულია სუბალპური მდელოები, აქა-იქ შერეულია მთის სტეპის ელემენტები.

## ლიტერატურა 
კატეგორია:სამცხე-ჯავახეთის მხარის მთები
ყადლასანი

**ყადლასანი** — მთა საქართველოში, შიდა ქართლის მხარის ჯავისა და მცხეთა-მთიანეთის მხარის ყაზბეგის მუნიციპალიტეტების ადმინისტრაციულ საზღვარზე. მდებარეობს მაღრან-დვალეთის კავკასიონის მთავარ ქედზე. მდინარე ყადლასანისწყლის (დიდი ლიახვის მარჯვენა შენაკადი) სათავეში. სიმაღლე ზღვის დონიდან 3832 მ. აგებულია იურული თიხაფიქლებითა და ქვიშაქვებით. დამახასიათებელია ნივალური ლანდშაფტი.

## ლიტერატურა 
კატეგორია:მცხეთა-მთიანეთის მხარის მთები
კატეგორია:შიდა ქართლის მხარის მთები
ყანობილი

**ყანობილი** — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს მესხეთის ქედის სამხრეთ კალთაზე, მდინარეების კურცხანისა (ოცხის მარჯვენა შენაკადი) და ოცხის (ქვაბლიანის მარცხენა შენაკადი) წყალგამყოფზე. სიმაღლე ზღვის დონიდან 1553 მ. ყანობილი აგებულია ეოცენური ვულკანოგენური ქანებით. შემოსილია წიწვოვანი ტყით. მთის ჩრდილო-აღმოსავლეთ კალთაზე არის აბასთუმნის ასტროფიზიკური ობსერვატორია.

## ლიტერატურა 
კატეგორია:სამცხე-ჯავახეთის მხარის მთები
ბოლივიის დემოგრაფია

[lang=ka|მინი|300პქ|ბოლივიის [მოსახლეობის პირამიდა]]
მინი|300პქ|ბოლივიის მოსახლეობის რაოდენობა წლების მიხედვით (ათასებში)
მინი|300პქ|ბოლივიის ადგილობრივი მოსახლეობა
**ბოლივიის მოსახლეობა** საკმაოდ მრავალეროვნულია. აქ წარმოდგენილია განსხვავაბული ეთნიკური წარსულის მქონე ხალხები. 
ბოლივია სამხრეთ ამერიკის ერთ-ერთი ყველაზე ნაკლებად განვითარებული სახელმწიფოა. მოსახლეობის უმრავლესობას სიღარიბეში უწევს ცხოვრება. 

ქვეყნის დაბლობში, სამხრეთ-აღმოსავლეთ ნაწილში, მოსახლეობის სიმჭიდროვე კვადრატულ კილომეტრზე ერთ ადამიანზე ნაკლებია, ხოლო ქვეყნის მთიანეთში, ცნეტრალურ ნაწილში ეს მაჩვენებელი ათ ადამიანს აღწევს. 

მოსახლეობის უდიდესი ნაწილი კათოლიკეა. ასევე არიან პროტესტანტებიც. ადგილობრივი მოსახლეობის გარკვეული ნაწილი კი კვლავ ტრადიციულ, კოლუმბამდელ წარმართულ რელიგიებს მისდევს.მოსახლეობის დაახლოებით ნახევრისთვის, ესპანური მშობლიური ენაა.  

ბოლივიის ტერიტორიაზე მოსახლე ადგილობრივ ინდიელებს წარმოადგენენ სამი დიდი ჯგუფი: კეჩუა, აიმარა და გუარანი.თეთრი მოსახლეობის უდიდესი ნაწილი ესპანური, ასევე ბასკური წარმოშობისაა. ასევე არიან გერმანელები, ხორვატები, იაპონელები, ახლო აღმოსავლეთის ქვეყნების წარმომადგენლები. 

2006 წლის მონაცემებით, ბოლივიის მოსახლეობის ზრდის წლიური მაჩვენებელი 1,45 %-ს შეადგენს. ამავე დროს, ხდება ბოლივიელების ემიგრაცია ბრაზილიაში, ჩილესა და არგენტინაში, ევროპის მიმართულებით - გაერთიანებულ სამეფოსა და ესპანეთში, ასევე ჩრდილოეთ ამერიკაში - მექსიკასა და აშშ-ში. 

## ასაკობრივი სტრუქტურა 
*0-14 წლის: 35%
*15-64 წლის: 60.4%
*65 და მეტი წლის: 4.6%

## შობადობის მაჩვენებელი 
*23.3 დაბადებული ყოველ 1,000 ადამიანზე(2006 წ.)

## მოკვდავობის მაჩვენებელი 
*7.53 გარდაცვლილი ყოველ 1,000 ადამიანზე(2006 წ.)

## მიგრაციის სალდო 
-1.22 მიგრანტი ყოველ 1,000 ადამიანზე (2006 წ.)

## სიცოცხლის საშუალო ხანგრძლივობა 
* მთლიანი მოსახლეობისთვის: 65.84 წელი
**კაცები: 63.21 წელი
**ქალები: 68.61 წელი(2006 წ.)

## ეთნიკური ჯგუფები 
*ინდიელები 55% (კეჩუა 30%; აიმარა 25%)
*მეტისები  30%
*თეთრები 15%
*სხვა 1%

## ენები 
ბოლივიის ოფიციალური ენებია: ესპანური, კეჩუა, აიმარა და გუარანი. ასევე გავრცელებულია 33 სხვა ადგილობრივი ენა.

## რესურსები ინტერნეტში
*მონაცემები  CIA World Factbook-ზე 
*United States Department of State. Retrieved 2006-10-16. ბოლივიის წარსული 

კატეგორია:ბოლივიის დემოგრაფია
ყარადაღი

**ყარადაღი** — მთა საქართველოში, ქვემო ქართლის მხარეში, წალკის მუნიციპალიტეტში. მდებარეობს სამსრის ქედის აღმოსავლეთ კალთაზე, მდინარე ბურნაშეთის (მდინარე ქციის მარჯვენა შენაკადი) სათავეში. სიმაღლე ზღვის დონიდან 3047 მ. ყარადაღი გუმბათისებრი მოყვანილობის ვულკანია. კალთებზე სუბალპური და ალპური მდელოებია.

## ლიტერატურა 
კატეგორია:ქვემო ქართლის მხარის მთები
კატეგორია:საქართველოს ვულკანები
ყანლისმთა

**ყანლისმთა** () — მთა საქართველოსა და თურქეთის საზღვარზე. ადმინისტრაციულად საქართველოს ტერიტორიაზე მოქცეულია აჭარის ავტონომიური რესპუბლიკის ხულოს მუნიციპალიტეტში, ხოლო თურქეთის ტერიტორიაზე არტაანის პროვინციაში. მდებარეობს არსიანის ქედზე, მდინარეების ჩირუხისწყლის (აჭარისწყლის მარცხენა შენაკადი), ფოცხოვისწყლისა და ყვირალას (ჭოროხის აუზი) სათავეებში. სიმაღლე ზღვის დონიდან 2987 მ (3007 მ). აგებულია ზედაპლიოცენური ანდეზიტ-ბაზალტებითა და დაციტებით. შემორჩენილია გამყინვარების კვალი. ბევრგან არის ქვაყრილები. ყანლისმთა შემოსილია სუბალპური და ალპური მდელოს ბალახეულით.

## ლიტერატურა 
## სქოლიო
კატეგორია:აჭარის ავტონომიური რესპუბლიკის მთები
კატეგორია:თურქეთის მთები
ყილხოხი

**ყილხოხი** — კლდოვანი მწვერვალი საქართველოსა და რუსეთის (ჩრდილოეთი ოსეთი) საზღვარზე, შიდა ქართლის მხარეში, ჯავის მუნიციპალიტეტში. მდებარეობს მდინარე ქეშელთის სათავეებში, მაღრან-დვალეთის კავკასიონის მთავარ ქედის სამხრეთ ტოტზე, მდინარე ზეკარისწყლისა და თხელას წყალგამყოფზე, მწვერვალ ბრუტსაბძელის დასავლეთით. სიმაღლე ზღვის დონიდან 3300 მ. აგებულია ზედაიურული ფიქლებით. დამახასიათებელია კლდოვანი და ალპური მდელოების ლანდშაფტი.

## ლიტერატურა 
კატეგორია:შიდა ქართლის მხარის მთები
ყორულდაში

**ყორულდაში** — მწვერვალი საქართველოში, სამეგრელო-ზემო სვანეთის მხარის მესტიისა და რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტების ადმინისტრაციულ საზღვარზე. მდებარეობს სვანეთის ქედის აღმოსავლეთ ნაწილში, მდინარეების ყორულდაშისა (ცხენისწყლის სათავე) და ვოიშურის (ენგურის სათავე) წყალგამყოფზე. სიმაღლე ზღვის დონიდან 3075 მ. ყორულდაში აგებულია ზედაიურული კირქვებით, მერგელებით, თიხებითა და ქვიშაქვებით. მთა შემოსილია სუბალპური და ალპური მდელოებით.

## ლიტერატურა 
კატეგორია:რაჭა-ლეჩხუმისა და ქვემო სვანეთის მხარის მთები
კატეგორია:სამეგრელო-ზემო სვანეთის მხარის მთები
შაბანიბელი

**შაბანიბელი** — მთა საქართველოში, სამცხე-ჯავახეთის მხარეში, ახალციხის მუნიციპალიტეტში. მდებარეობს შუაკარავის ქედზე, მდინარეების ურაველისა და ფოცხოვისწყლის წყალგამყოფზე. სიმაღლე ზღვის დონიდან 2644 მ. აგებულია შუაეოცენური ტუფ-ბრექჩიებით, ტუფებითა და ანდეზიტებით. შემოსილია სუბალპური და ალპური მდელოების ბალახეულით.

## ლიტერატურა 
კატეგორია:სამცხე-ჯავახეთის მხარის მთები
შავი კლდე

**შავი კლდე** — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონზე, მდინარეების ჭანჭახოვანისა (თუშეთის ალაზნის მარჯვენა შენაკადი) და საბაკუნისხევის (ორწყალის მარჯვენა შენაკადი) წყალგამყოფზე, საქართველოსა და რუსეთის დაღესტნის საზღვარზე. სიმაღლე ზღვის დონიდან 3578 მ. აგებულია ქვედაიურული თიხაფიქლებითა და ქვიშაქვებით. კალთები ძლიერ დახრილია. მთის ზოგიერთი ადგილი შემოსილია სუბალპური ბალახეულით.

## ლიტერატურა 
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
ყორნისკლდე

**ყორნისკლდე**, *საყორნის კლდე*, *საყორნისკლდე* — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს მდინარეების არხოტისწყლისა და წყაროსთავის (ასის სათავეები) წყალგამყოფ ქედზე. სიმაღლე ზღვის დონიდან 2933 მ. აგებულია ქვედაიურული ასპიდური და თიხიანი ფიქლებით, წვრილმარცვლოვანი ქვიშაქვებით, კვარცისა და დიაბაზის დაიკებით. ყორნისკლდის დასავლეთ კალთა ციცაბოა. შემოსილია ალპური ბალახეულით.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
შავი მთა

**შავი მთა** — მთა საქართველოში, კახეთის მხარეში, ახმეტის მუნიციპალიტეტში. მდებარეობს კავკასიონის გვერდით პირიქითის ქედზე, მდინარე ანდის ყოისუს აუზის ზემო წელში. სიმაღლე ზღვის დონიდან 3430 მ. აგებულია შუა ლიასის თიხაფიქლებითა და ქვიშაქვებით. კალთები შემოსილია ალპური და სუბალპური მდელოებითა და ტყეებით.

## ლიტერატურა 
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
შავი წვერი

**შავი წვერი** — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს არსიანის ქედის ჩრდილო-აღმოსავლეთ ნაწილში. სიმაღლე ზღვის დონიდან 2224 მ. გუმბათისებრია, კალთები ოდნავ დახრილი აქვს. აგებულია პლიოცენური ასაკის ვულკანური ქანებით. შემოსილია სუბალპური ბალახეულით. მდებარეობს საქართველო-თურქეთის საზღვრის სიახლოვეს. ყველაზე ახლომდებარე დასახლებული პუნქტია — ზაზალო (6,38 კმ).

## ლიტერატურა 
კატეგორია:სამცხე-ჯავახეთის მხარის მთები
შარითაუ

**შარითაუ** — მთა საქართველოსა და რუსეთის (ყაბარდო-ბალყარეთი) საზღვარზე, რაჭა-ლეჩხუმისა და ქვემო სვანეთის მხარეში, ლენტეხის მუნიციპალიტეტში. მდებარეობს კავკასიონის მთავარ ქედზე, მდინარე ცხენისწყლის სათავეებში. სიმაღლე ზღვის დონიდან 3707 მ. აგებულია ზედალიასური ქვიშაქვებითა და თიხაფიქლებით. კალთები ციცაბო და ძლიერ დანაწევრებულია. არ არის ნიადაგური და მცენარეული საფარი. შარითაუზე გვხვდება მხოლოდ ხავსები და ლიქენები.

## ლიტერატურა 
კატეგორია:რაჭა-ლეჩხუმისა და ქვემო სვანეთის მხარის მთები
ანა მარგარეტი

**ანა მარგარეტ კოლინზი** ( დ. 12 ივნისი, 1996, ლუიზიანა, აშშ) — ამერიკელი მომღერალი, კომპოზიტორი და მსახიობი.

ანა მარგარეტ კოლინზი დაიბადა ლუიზიანის შტატის ქალაქ ლეკომპტში, 1996 წლის 12 ივნისს. ანა მარგარეტი ცნობილი გახდა როდესაც მან გამოუშვა მსოფლიოს ორი სიმღერა დისნეი შენელის ორიგინალური სერიის საუნდტრეკი Starstruck. მან იმღერა Sunshine და New. მას შემდეგ რაც ის ექვსი წლის გახდა, მან შეასრულა გრანდიოზული და მიღებული ვოკალის გაკვეთილები. იგი ატარებს შაბათს Volunteering For Los Angeles Down Syndrome პროგრამაში (სპორტში).

ანა მარგარეტს შესრულებული აქვს ასევე რამდენიმე ბეჭდური მოდელირების სამუშაოები. მისი ჰობია სერფინგი, კალათბურთი და ცხენებით გასეირნება.

## რესურსები ინტერნეტში 
* 
* http://twitter.com/TALKTOANNA
* http://annamargaret.do.am/
* http://www.annamargaret.com/ 

კატეგორია:დაბადებული 1996
კატეგორია:ამერიკელი მომღერლები
კატეგორია:ამერიკელი მსახიობები
კატეგორია:დაბადებული 12 ივნისი
კატეგორია:ცოცხალი ადამიანები
Cherrytree Records

**Cherrytree Records** — ამერიკული ხმისჩამწერი ლეიბლი და Interscope Records-ის რეკვიზიტი.

## აქტიური შემსრულებლები
*Colette Carr
*Die Antwoord
*Ellie Goulding
*Far East Movement
*Feist
*Frankmusik
*Japanese Voyeurs
*კინი (2009-)
*La Roux
*LMFAO
*Mohombi
*Mt. Desolation
*Natalia Kills
*Reema Major
*Robyn (2005-)
*Semi Precious Weapons
*სტინგი (2010-)
*The Feeling
*The Knux
*The Police (2005-)
*ტოკიო ჰოტელი

## ყოფილი შემსრულებლები
*Cinema Bizarre
*Flipsyde
*Lady Gaga
*Lindi Ortega
*Noah And The Whale
*Space Cowboy
*The Fratellis
*Tommy Sparks
*Yuksek

## რესურსები ინტერნეტში 
* ოფიციალური საიტი
* The Cherrytree-ს სახლი 
* Cherrytree-ს რადიო 

კატეგორია:მუსიკალური ლეიბლები
ბინდი (რომანების სერია)

**ბინდის საგა** — ფენტეზის ჟანრის თანამედროვე ბესტსელერი. მისი ავტორია სტეფანი მეიერი.

ნაწარმოების მთავარი გმირები არიან ვამპირი ედვარდი და უბრალო გოგონა ბელა, რომელთაც ერთმანეთი შეუყვარდათ.

## სიუჟეტი 
ბელა იმ ქალაქის შერიფის შვილია, რომელშიც ედვარდი და მისი ოჯახი ცხოვრობს. ედვარდის ოჯახის სხვა წევრებიც ვამპირები არიან. ედვარდის მამას კარლაილი ჰქვია, მაგრამ იგი მისი ბიოლოგიური მამა არ არის. კარლაილმა იგი სიკვდილს გადაარჩინა, როდესაც ამერიკაში ესპანური გრიპის ეპიდემია იყო. ედვარდის მშობლები მანამდე ემსხვერპლნენ ვირუსს, სანამ ედვარდი ვამპირად იქცეოდა. ედვარდის მშომლებსაც კარლაილი მკურნალობდა. როდესაც ედვარდის დედა ელიზაბედ მეისონი კვდებოდა, მან კარლაილს უხმო და უთხრა: *კარლაილ გთხოვ ყველაფერი გააკეთე, რათა რომ ჩემი ბიჭი გადარჩეს*. მაშინ კარლაილმა გადაწყვიტა, რომ ედვარდისთვის ეკბინა. ასე იქცა ედვარდი ვამპირად. მის დას, როზალის განსხვავებული ისტორია აქვს. როზალი იხსენებს: *მაისის სუსხიანი საღამო იყო, ჩემი მეგობრის, ვერას სახლიდან მოვდიოდი, სახლამდე მხოლოდ ერთი კვარტალი იყო დარჩენილი, როდესაც ჩამტვრეული ლამპიონის ქვეშ ჩემი საქმრო როისი დავინახე. იგი თავის მეგობრებთან ერთად სვამდა. მან თავისთან მიხმო და ერთ-ერთ მეგობარს ჰკითხა: როგორია? იმ კაცმა გასაყიდი ბედაურივით შემათვალიერა და შემდეგ თქვა: გახდილი უფრო კარგი სანახავი იქნებოდაო. როისმა თავის ნაჩუქარი ქურთუკი ტანზე შემომახია. შემდეგ გამაუპატიურეს და იქვე ქუჩაში დამაგდეს. მაშინ კარლაილმა მიპოვა და მიკბინა. ასე ვიქეცი ვამპირად.*

ელისი ასევე არ არის ედვარდის ნამდვილი და. მას სრულებით არ ახსოვს თავისი წარსული და არც ის, ვინ გადააქცია ვამპირად. ჯასპერი, მისი ”ძმა” ჯარისკაცია და როდესაც ესპანეთში ომი მიმდინარეობდა, მას ქალაქიდან ხალხის გაყვანა ევალებოდა. ერთ-ერთი დავალების შესრულებისას ის სამ ესპანელ გოგონას შეხვდა. ჯასპერს არ შეეძლო ქალთან უხეშობ, თუ გინდ ეს ქალი მოჩვენება ყოფილიყო. შემდეგ ამ ქალებიდან ერთ-ერთმა ჯასპერს უკბინა და ვამპირად აქცია. ემეტიც ედვარდის ”ძმა”იყო. ის როზალიმ და ედვარდმა იპოვეს ნადირობის დროს, როდესაც მას დათვი უპირებდა გაგლეჯვას. როზალი იხსენებს: *ემეტის დატანჯულ და ტკივილისგან მოღრეცილ სახეზეც კი შეიმჩნეოდა ავარდისფრებული ღაწვები. უცებ მე გამახსენდა ჩემი მეგობრის ვერას შვილი და ამიტომაც ვთხოვე კარლაილს, მისთვის ეკბინა.*

ესმე ედვარდის ”დედაა”. ისიც კარლაილმა იხსნა სიკვდილისგან. როდესაც ის საავადმყოფოში მოიყვანეს, პირდაპირ მორგში გადაიყვანეს, რადგან არ ეგონათ, თუ კლდიდან გადმოხტომის შემდეგ ცოცხალი გადარჩებოდა. მას შვილი მოუკვდა და ამიტომაც სცადა თავის მოკვლა. თავად კარლაილი კი სრულებით შემთხვევით გახდა ვამპირი - როდესაც სხვა ვამპირების მოსაკლავად მიდიოდა.

## რესურსები ინტერნეტში 
* სტეფანი მეიერის გვერდი
* რომანის ოფიციალური საიტი

კატეგორია:ბინდი (რომანების სერია)
შეისური

**შეისური** — მთა საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭა-ლეჩხუმის კავკასიონის სამხრეთ შტოქედის — შოდის ქედზე, მდინარეების რიონისა და საკაურის წყალგამყოფზე. სიმაღლე ზღვის დონიდან 3126 მ. შეისური აგებულია ქვედაცარცული მერგელებითა და ქვიშაქვებით. მთის კალთების ქვედა ნაწილი შემოსილია სუბალპური ტყითა და მდელოს ბალახეულით, ზემოთ ალპური მდელოებია.

## ლიტერატურა 
კატეგორია:რაჭა-ლეჩხუმისა და ქვემო სვანეთის მხარის მთები
ბინდი (საუნდტრეკი)

**ბინდი** () — საუნდტრეკი ამავე სახელწოდების ფილმიდან. იგი გამოიცა 2008 წელს. დისკზე წარმოდგენილია სხვადასხვა შემსრულებლის კომპოზიციები.

## სიმღერების სია 
### ჩვეულებრივი გამოცემა
;შენიშვნა
*პირველი სიმღერა ფინალურ ტიტრებში, Radiohead-ის 15 Step (3:59) დისკზე შეტანილი არ არის.

### iTunes გამოცემა
ახლავს დამატებები:

### სპეციალური გამოცემა: CD/DVD
;დამატებითი სიმღერები:
#Love Is Worth the Fall (O.A.R.) – 3:38
#Decode (აკუსტიკური ვერსია) (Paramore) – 4:27
#Flightless Bird, American Mouth (საკონცერტო) (Iron & Wine) – 4:13
#Spotlight (Son Lux Remix) (Mutemath) – 3:27
#Full Moon (Appleblim & Komonazmuk Remix) (The Black Ghosts) – 4:53

## რესურსები ინტერნეტში
*საუნდტრეკის ოფიციალური საიტი 

## სქოლიო 
კატეგორია:2008 წლის საუნდტრეკები
კატეგორია:ბინდი (ფილმების სერია)
კატეგორია:Atlantic Records-ის საუნდტრეკები
კატეგორია:Chop Shop Records-ის საუნდტრეკები
The Fame Ball Tour

**The Fame Ball Tour** — მომღერალ ლედი გაგას სადებიუტო ტურნე. რომელიც ხელს უწყოფს მისი სადებიუტო სტუდიური ალბომ The Fame-ს. ჩრდილოეთ ამერიკის შოუები დაიწყო მარტში, შემდეგ დაემატა ოკეანეთის და ევროპის საკონცერტო დღეები, ასევე ტურნეს მალე დსაემატა აზიის საკონცერტო დღეები, ტურნემ ასევე ორჯერ მიიღო მონაწილეობა ინგლისის V ფესტივალში. ბილეთებიდან გაყიდული თანხა ასევე მოხმარდა ქველმოქმედებას.

შოუ შედგებოდა ოთხი სეგმენტისგან, თითოეული სეგმენტის მიმდინარეობას მოყვება ვიდეო ინტერლუდე. სიმღერების სიაში შესული იყო სიმღერები მხოლოდ გაგას სადებიუტო ალბომიდან. გაგა სცენაზე იცმევდა ახალ კოსტუმებს მათ შორის ინოვაციური კაბა გააკეთა მთლიანად ბუშტებისგან და მოაწყო პრემიერა გამოუცემელი სიმღერის Future Love. შოუმ მიიღო დადებითი კრიტიკული შეფასება.

## სიმღერების სია 
### ჩრდილოეთ ამერიკა
# The Heart (ვიდეო შესავალი - შეიცავს ნიმუშები LoveGameდა Paper Gangsta)
# Paparazzi
# LoveGame (შეიცავს პირველი ხაზს Starstruck)
# Beautiful, Dirty, Rich
# The Brain (ვიდეო ინტერლუდე - შეიცავს ნიმუშებს The Fame)
# Money Honey
# Eh, Eh (Nothing Else I Can Say)
# The Fame
# Space Cowboy Interlude
# Poker Face (პიანინოს ვერსია)
# Future Love (გამოუცემელი სიმღერა)
# The Face (ვიდეო ინტერლუდე - შეიცავს ნიმუშებს Just Dance)
# Just Dance
# Boys Boys Boys
# Poker Face

### განახლებული სია
# The Heart (ვიდეო შესავალი - შეიცავს ნიმუშები LoveGameდა Paper Gangsta)
# Paparazzi
# LoveGame (შეიცავს პირველი ხაზს Starstruck)
# Beautiful, Dirty, Rich
# The Brain  (ვიდეო ინტერლუდე - შეიცავს ნიმუშებს The Fame და LoveGame)
# The Fame
# Money Honey
# Boys Boys Boys
# The Face (ვიდეო ინტერლუდე - შეიცავს ნიმუშებს The Fame)
# Just Dance
# Eh, Eh (Nothing Else I Can Say) (შეიცავს ნიმუშებს Starstruck)
# Band Introduction (Instrumental Interlude)
# Brown Eyes
# Poker Face (პიანინოს ვერსია)
# Poker Face

## ტურნეს თარიღები 
### ბილეთის გაყიდვები
## სქოლიო 
## რესურსები ინტერნეტში 
* Lady Gaga : News : The Fame Ball U.S. Tour

კატეგორია:ლედი გაგას ტურნეები
კატეგორია:2009 წლის საკონცერტო ტურნეები
თბილისის შერიგების ლუთერანული ეკლესია

**თბილისის შერიგების ევანგელურ-ლუთერანული ეკლესია** () — თბილისში მდებარე ერთადერთი მოქმედი ლუთერანული ეკლესია და საქართველოში ლუთერანული ეკლესიის ცენტრი.  მდებარეობს მტკვრის მარცხენა მხარეს, ჩუღურეთის რაიონში, ახლანდ. ტერენტი გრანელის ქუჩაზე, ლუთერანთა ძველი სასაფლაოს ტერიტორიაზე, კომპლექსი აშენებულია 1996–1997 წლებში (არქიტექტორები: უ. კრეპტი, გივი მეტრეველი). 

ეკლესიასთან ფუნქციონირებს ასევე გერმანული თემის სახლი. საკრალურ დარბაზს შენობის საზოგადოებრივ და საცხოვრებელ ნაწილებთან აერთიანებს ორსართულიანი ვესტიბიული. ეკლესიის ტერიტორია კეთილმოწყობილია, ხეივნის დასაწყისში აგებულია საქართველოში მცხოვრები გერმანელი კოლონისტების ხსოვნის მემორიალი.

## ლიტერატურა
## რესურსები ინტერნეტში
*ლუთერანული ეკლესია საქართველოში
*Aufbau nach der Wende 
*Unsere Kirche: Tbilissi  
## იხილეთ აგრეთვე 
* ალექსანდერდორფი
## სქოლიო 
კატეგორია:თბილისის ეკლესიები
კატეგორია:ლუთერანობა საქართველოში
სიესტა (მრავალმნიშვნელოვანი)

**სიესტა** შეიძლება აღნიშნავდეს:

* სიესტა - სადილის შემდგომი დასვენების ტრადიცია.
* სიესტა (გამომცემლობა) - ქართული გამომცემლობა.
ბოლივიის კულტურა

მინი|250პქ|ჩარანგო — ბოლივიის ეროვნული საკრავი
მინი|250პქ|კუენა — ადგილობრივი, ანდური მუსიკალური საკრავი
**ბოლივიური კულტურა** ესპანური კულტურის ელემენტებისა და ადგილობრივი ინდიელების უძველესი კულტურების ნაზავს წარმოადგენს. ესპანურად მოლაპარაკე მოსახლეობა, როგორც წესი, დასავლურ ჩვეულებებს მისდევს. 

თანამედროვე ბოლივიური კულტურა სამ განსახვავებულ პერიოდად იყოფა: კოლუმბამდელი, კოლონიური და რესპუბლიკური. კოლუმბამდელ კულტურას მიეკუთვნება უამრავი არქეოლოგიური ძეგლი, ოქროსა და ვერცხლის ნივთები, ქვის მონუმენტები, კერამიკა, ქსოვილები და ა.შ. ქვეყანა სავსეა სხვა უამრავი არქეოლოგიური ძეგლით, რომლებიც ძნელად მისადგომობის გამო, არქეოლოგთა მიერ თითქმის შეუსწავლელია. 

ესპანელთა მიერ მოტანილი არქიტექტურული, მხატვრული და სხვა ტრადიციები ადვილად აითვისეს ადგილობრივებმა და შეურწყეს თავისას, რაც ყველაზე მკაფიოდ განსხვავებულ არქიტექტურულ სტილში, მხატვრობასა და მონუმენტებში აისახა. ეს მიმდინარეობა *„მეტისების ბაროკოს“* სახელითაა ცნობილი. 

ბოლივია გამოირჩევა ცეკვის არაერთი ცნობილი სახეობით. მათ შორისაა მორენადა, კულავადა, დიაბლადა და ა.შ. 

სპორტის სახეობებს შორის, ბოლივიაში ყველაზე პოპულარულია ფეხბურთი. ბოლივიის ეროვნული საფეხბურთო ნაკრები ფიფას კლასიფიკაციით, 2011 წლის თებერვლის მონაცემებით, 99-ე ადგილზეა. ამ მხრივ, ყველაზე მაღალი მაჩვენებელი 1997 წელს დაფიქსირდა, როცა ბოლივიის ნაკრები მე-18 ადგილზე იყო. 

## რესურსები ინტერნეტში
* Culture of Bolivia (languagecrossing.com) 
* Languages spoken in Bolivia 
* Culture of the Andes

კატეგორია:ბოლივიური კულტურა
აგიში

**აგიში** — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), მდინარეებს დიდ მაჭარასა და პატარა მაჭარას შორის. ზღვის დონიდან 130 მ, შავი ზღვიდან 18 კმ, მაჭარიდან 17 კმ. 

## ეტმოლოგია 
სახელწოდება ქართულია. სვანურად, „სამკვიდროს, ოჯახის ფუძე ადგილს“ ნიშნავს.

## ლიტერატურა 
## სქოლიო
კატეგორია:გულრიფშის მუნიციპალიტეტის სოფლები
აზანთა

**აზანთა** — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), ამტყელის ტბის მახლობლად. ზღვის დონიდან 640 მ, შავი ზღვიდან 22 კმ, მაჭარიდან 30 კმ. 

## ლიტერატურა 
## სქოლიო
კატეგორია:გულრიფშის მუნიციპალიტეტის სოფლები
მარიანო კალვო

**მარიანო კალვო** (, დ. 18 ივლისი, 1782, სუკრე, ბოლივია — გ. 29 ივლისი , 1842, კოჩაბამბა, ბოლივია) — ბოლივიელი პოლიტიკოსი, ბოლივიის პრეზიდენტი 1841 წელს. თანამდებობა დაიკავა 1841 წლის 9 ივლისს — დატოვა 1841 წლის 22 სექტემბერს.

## იხილეთ აგრეთვე
* ბოლივიის პრეზიდენტი

## რესურსები ინტერნეტში
* http://www.bolivia.gov.bo/ 

## წყაროები
* Historia de Bolivia (4º edición),editorial Gisbert.

კატეგორია:ბოლივიის პრეზიდენტები
კატეგორია:დაბადებული  18 ივლისი
კატეგორია:დაბადებული 1782
კატეგორია:გარდაცვლილი  29 ივლისი
კატეგორია:გარდაცვლილი 1842
ალექსანდროვკა

**ალექსანდროვკა** — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (ბაღმარანის თემი), მდინარე კელასურის მარცხენა ნაპირზე. ზღვის დონიდან 380 მ, შავი ზღვიდან 10 კმ, მაჭარიდან 15 კმ. 

## ლიტერატურა
## სქოლიო
კატეგორია:გულრიფშის მუნიციპალიტეტის სოფლები
ორუროს დეპარტამენტი

**ორურო** — ბოლივიის ერთ-ერთი დეპარტამენტი. მისი ფართობი 53,588 კმ²-ს შეადგენს. დედაქალაქია ორურო. 2001 წლის აღწერის მონაცემებით, დეპარტამენტის მოსახლეობა შეადგენდა 391,870 ადამიანს.

### ორუროს პროვინციები 
დეპარტამენტი დაყოფილია 16 პროვინციად, რომლებიც თავის მხრივ მუნიციპალიტეტებად და კანტონებად იყოფა.

## რესურსები ინტერნეტში
* Oruro Travel Guide 
* Weather in Oruro 
* Carnaval 2009 folklore 
* Technical University of Oruro
* Oruro News 
* Feria Exposición 

კატეგორია:ბოლივიის დეპარტამენტები
პანდოს დეპარტამენტი

**პანდო** — ბოლივიის ერთ-ერთი დეპარტამენტი. მდებარეობს ქვეყნის ჩრდილოეთში. მისი ფართობი 63 827 კმ²-ია. ჩრდილოეთით ესაზღვრება ბრაზილია, სამხრეთით - ლა-პასის დეპარტამენტი, აღმოსავლეთით - ბენის დეპარტამენტი და ბრაზილია, დასავლეთით - პერუ. 2005 წლის მონაცემებით, მოსახლეობა შეადგენს 60 995 ადამიანს. დეპარტამენტის დედაქალაქია კობიხა. 

### პანდოს პროვინციები 
პანდოს დეპარტამენტი თავის მხრივ დაყოფილია 5 პროვინციად:

## რესურსები ინტერნეტში
* Pando Travel Guide 
* Weather in Pando 
* Pando Official website
* Bolivia 9/11: Bodies and Power on a Feudal Frontier by Bret Gustafson, July 14, 2009

კატეგორია:ბოლივიის დეპარტამენტები
ფლიში

[მინი|250პქ|კაინოზოური [კარპატები|კარპატული ფლიში]]
**ფლიში** () — ზღვიური თხელშრეებრივი დანალექი ქანების სქელი წყება, რომელიც შედგება რიტმულად მონაცვლე დასტებისაგან — ციკლოსომებისაგან.

ციკლოსომა, რომლის სისქე ჩვეულებრივ იცვლება რამდენიმე სმ-იდან რამდენიმე დმ-მდე, წარმოადგენს (ქვევიდან ზევით) კონგლომერატების ან ქვიშაქვების, ალევრიტების, თიხებისა და მერგელების, ზოგჯერ კირქვების თანმიმდევრულ წყობას. ციკლოსომის ქვედა შრეებისათვის ჩვეულებრივ დამახასიათებელია ირიბი და ჩახვეული შრეობრიობა. ფლიში ილექება გეოსინკლინში *კორდილიერების* გადარეცხვის შედეგად.

ფლიში ცნობილია მრავალ გეოსინკლინურ სარტყელში (მაგ.: კარბონული ასაკისა ურალზე, ტრიასული — ყირიმში, იურულ-ცარცული — კავკასიასა და ალპებში, კაინოზოური კარპატებში).

## ლიტერატურა 
* Вассоевич Н. Б., Флиш и методика его изучения, Л. – М., 1948;
* Хворова И. В., Флишевая и нижнемолассовая формация Южного Урала, М., 1961;
* Вouma А. Н., Sedimentology of some flysch deposits, Arnst., 1962.

კატეგორია:დანალექი ქანები
ბოლივიის პოლიტიკური სისტემა

|align=მარცხნივ|
*კონსტიტუციის ისტორია
*პრეზიდენტი
**ევო მორალესი
*ვიცე პრეზიდენტი
**ალვარო გარსია ლინერა
*ეროვნული კონგრესი
**სენატი
**დეპუტატთა პალატა
*პოლიტიკური პარტიები
*არჩევნები
**საპრეზიდნტო 2005
**საკანონმდებლო 2005
**ავტონომიური რეფერენდუმი 2008
**Vote of confidence 2008
**რეფერენდუმი 2009
**საყოველთაო არჩევნები 2009
**რეგიონული არჩევნები 2010
* ქვედანაყოფები
**დეპარტამენტები
**პროვინციები
**მუნიციპალიტეტები
**კანტონები
*ადამიანის უფლებები
*საპროტესტო აქციები და არეულობა
**ბოლივიური გაზის კონფლიქტი
**2005 წლის საპროტესტო აქციები
**2008 წლის არეულობა
*საგარეო ურთიერთობები
*საგარეო დახმარება

ბოლივია საპრეზიდენტო, წარმომადგენლობითი დემოკრატიის რესპუბლიკაა, სადაც ბოლივიის პრეზიდენტი სახელმწიფოსა და მთავრობის მეთაურია. აღმასრულებელი ხელისუფლება ეკუთვნის მთავრობას. საკანონმდებლო ხელისუფლება კი გაყოფილია მთავრობასა და ორპალატიან პარლამენტს შორის. სასამართლო ხელისუფლება დამოუკიდებელია აღმასრულებელი და  საკანონმდებლო ხელისუფლებებისაგან. 

ბოლივიის ამჟამინდელი კონსტიტუცია მიღებულია 2009 წელს, საყოველთაო რეფერენდუმის შედეგად. კონსტიტუციის მიხედვით ბოლივია უნიტარული, სეკულარული სახელმწიფოა. 

## რესურსები ინტერნეტში
*Decolonization's Rocky Road: Corruption, Expropriation and Justice in Bolivia 
*Plan 3000: Resistance and Social Change at the Heart of Racism  

## სქოლიო
კატეგორია:ბოლივიის პოლიტიკა
იკორთის ციხე

**იკორთის ციხე**  — გვიანი შუა საუკუნეების ციხესიმაგრე შიდა ქართლში, მდებარეობს ერედვის მუნიციპალიტეტის სოფელ იკორთაში, ქ. გორიდან ჩრდილოეთით 20 კილომეტრზე, მდინარე მეჯუდის ხეობაში.

იკორთის ციხე მხოლოდ XVIII საუკუნეში იხსენიება რამდენიმეჯერ, მემატიანე სეხნია ჩხეიძის ცნობით 1732 წელს ლეკები დაესხნენ ქართლს და მტერი ქართველებმა სწორედ იკორთის ციხესთან გაანადგურეს. 1736 წელს ირანის შაჰს განუდგა შანშე ქსნის ერისთავი და იკორთას გამაგრდა. ნადირ-შაჰის მიერ გამოგზავნილი ჯარი ციხეს მიადგა, მაგრამ დამარცხდა. ერთი წლის შემდეგ იკორთა კვლავ ბრძოლის ეპიცენტრში მოექცა, მაგრამ ამჯერად დაეცა. საკმაოდ დაზიანდა ციხესიმაგრეც და გალავანიც.

ციხესიმაგრს ციტადელი განლაგებულია შემაღლებულ ბორცვზე, მისი წინა ნაწილი, რომელიც ეზოში გადიოდა ორიარუსიანია. ქვედა იარუსი ეზოს დონეზეა. ეზოს ჩრდილო-დასავლეთ კუთხეში დგას ოთხკუთხა კოშკი. ციხე ნაგებია კარგად როგორც კარგად გათლილი, ისე უხეშად დამუშავებული ქვით.

## ლიტერატურა
* შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 96-97

კატეგორია:ერედვის მუნიციპალიტეტის ციხესიმაგრეები
ბოლივიის მდინარეების სია

მინი|250პქ|ბოლივიის ფიზიკური რუკა ძირითადი მდინარეებით
**ბოლივიის მდინარეების სია აუზების მიხედვით:**

## ატლანტის ოკეანე 
[მინი|250პქ|[კაკა (მდინარე)|კაკა]]
[მინი|250პქ|[ბენი (მდინარე)|ბენი]]
[მინი|250პქ|[მადრე-დე-დიოსი]]
მინი|250პქ|მამორე
[მინი|250პქ|[გუაპორე]]
[მინი|250პქ|[რიო-გრანდე (ბოლივია)|რიო-გრანდე]]
[მინი|250პქ|[რიო-ბერმეხო]]

### ამაზონის აუზი 
*ამაზონი
**მადეირა
***აბუნა
****რიო-ნეგრო
*****პაკაუარასი
****მაპირი
****რაპირანი
****ჩიპამანუ
****შიპამანუ
*****ბენი**
****ორტონი
******ტაუამანუ
*******მუიმანო
******მამურიპი
*******მანურიპე
******მადრე-დე-დიოსი**
******სენა
*******სან-მარტინი
******ტამბოპატა
****ივონი
****აროიო-ვერდე
****მადიდი
******ესმერალდა
******კლარო
****ტუიჩი
******იარიაპო
******პელეჩუკო
****კიკიბეი
****კაკა
******კორიოკო
*******კამატა
*******სონგო
******მაპირი
*******ჩალიანა
*******ტიპუანი
*******ათენი
*******კონსატა
********სან-კრისტობალი
****ბოოპი
*****ტამაპაია
*****ლა-პასი
******ჩოკეიაპუ
****სანტა-ელენა
*****ალკამაჩი
****კოტაკახესი
*****რიო-ნეგრო
*****საკამბაია
******ამუტარა
******აიოპაია
*******კოლკირი
*******ლეკე
********საიარანი
********ტალიხა
*****მამორე**
******იატა**
*****ბენისიტო
******გუაპორე**
*******იტონმასი**
******მაჩუპო
******კისერი
******პარაპეტი
*******კანიონ-ვერდე
******სანტა-ბარბარა
*******რიო-ბლანკო**
******სან-მარტინი
*******სან-სიმონი
*****პარაგუა
******სან-რამონი
******ტავრო
*****ვერდე
*****პაუსერნა
****სან-აგუსტინი
****იაკუმა
*****რაპულო
******მანიკი
*****სან-ხერონიმო
*****ბიო
****აპერე
*****მატოსი
*****კურიკო
****ტიხამუჩი
****იბარე
****ისიბორო
*****სეკურე
******იჩოა
******ჩიპირირი
*****ტაიოტა
******რიო-გრანდე**
*****იაპაკანი
******პალასიოსი
******ალტურას-დელ-იაპაკანი
******სურუტუ
*****პაილა
*****პირაი
******რიო-ბერმეხო
******პიოხერასი
*****ასერო
*****მისკე
******ხულპე
*****ტომინა
*****ჩარობამბა
*****ჩიკო
*****სან-პედრო
******ჩაიანტა
*****კაინე
******არკე
******როჩა
****ჩაპარე
*****ესპირიტუ-სანტო
*****სან-მატეო
****იჩილო
*****უსეუტა
*****ჩორე
*****იბაბო
*****ჩიმორე
*****საკტა
*****ვიბორა
*****სან-მატეო
*****მოიხა
**პურუსი
*****აკრე**

### ლა-პლატის აუზი 
[მინი|250პქ|[პილკომაიო (მდინარე)|პილკომაიო]]
*პარანა
****პარაგვაი**
*****რიო-ბერმეხო**
****რიო-გრანდე-დე-ტარიხა
*****იტაუ
*****ტარიხა
******სალინასი
******კამაჩო
******გვადალკივირი
*****პილკომაიო**
****პილაია
*****სან-ხუან-დელ-ორო
******ტუპისა
*****კოტაგაიტა
******ტუმუსლა
*******იურა
********კალამა
********სან-ხუანი
*******ბლანკო
***ბამბურალი
****ტუკავაკა
****სან-რაფაელი
***კურიჩე-გრანდე
****რიო-დე-ლა-ფორტუნა

## წყნარი ოკეანე 
*ლოა
**სან-პედრო-დე-ინაკარილი
***სილალა

### პოოპოს ტბა 
*დესეგუადერო
**მაური
**სუჩესი
*მარკესი

### კოიპასის ტბა 
*ლაკა-ხაუირა
*ლაუკა
**სახამა
*საბაია

### სალარ-დე-უიუნი 
*რიო-გრანდე-დე-ლიპესი

## ლიტერატურა
*Rand McNally, The New International Atlas, 1993.

## რესურსები ინტერნეტში
*GEOnet Names Server 
*Hydrografic Maps of Bolivia 

კატეგორია:ბოლივიის მდინარეები
კატეგორია:სამხრეთ ამერიკის მდინარეები
ვანათის ციხე

მინი|მარჯვნივ|ვანათის ციხე
**ვანათის ციხე** – განვითარებული და გვიანი შუა საუკუნეების ციხესიმაგრე შიდა ქართლში, მდებარეობს ერედვის მუნიციპალიტეტის სოფელ ვანათში, მდინარე პატარა ლიახვის მარცხენა მხარეს, მაღალ, სამი მხრიდან მიუდგომელ მთაზე. ვახუშტი ბაგრატიონი მის შესახებ წერს: 
ციხე გეგმით მრავალწახნაგოვანიააღმოსავლეთის კედელთან ოთხსართულიანი კოშკია, რომელიც ნაგებია რიყის ქვით. კოშკის აღმოსავლეთ კედელში ერთი ვიწრო სარკმელია. ციხის სამხრეთ კედელში ზურგიანი კოშკი მდგარა, საიდანაც შემორჩენილია ჩრდილოეთი და დასავლეთი კედლების ფრაგმენტები.  ციხის ჩრდილო-დასავლეთი კედელი მთლიანად ჩამონგრეულია, ჩრდილოეთ კედლის დარჩენილი ნაწილის სიმაღლე 1,5-3 მეტრს აღწევს. 

## ლიტერატურა
* შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 71-73

კატეგორია:ერედვის მუნიციპალიტეტის ციხესიმაგრეები
ინაურის ციხე

**ინაურის ციხე** – გვიანი შუა საუკუნეების ციხესიმაგრე შიდა ქართლში, მდებარეობს ერედვის მუნიციპალიტეტის სოფელ ინაურიდან სამხრეთით 1 კილომეტრზე. 

ციხესიმაგრე ნაგებია ნატეხი ქვით – დუღაბზე. ალაგ-ალაგ წყობა შევსებულია წვრილი ქვით. ნაგებობიდან შემორჩენილია მხოლოდ ჩრდილოეთი და სამხრეთი კედლების მცირე ფრაგმენტები. 

ციხესთან მისასვლელიჩრდილო-დასავლეთიდანაა, დასავლეთ კედელს კოშკი ებჯინება. კოშკი შემორჩენილია ოთხი სართულის დონეზე. მის მეორე, მესამე და მეიტხე სართულების აღმოსავლეთ კედლებში თითო სწორკუთხა სარკმელია გაჭრილი. შემორჩენილია სართულშუა გადახურვის კოჭების ბუდეები.

## ლიტერატურა
* შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 122-123

კატეგორია:ერედვის მუნიციპალიტეტის ციხესიმაგრეები
აბალიგეთის გამოქვაბული

**აბალიგეთის გამოქვაბული**, **პაპლიკა** () — გამოქვაბული უნგრეთში, სოფელ აბალიგეთთან. შესასვლელი წყლითაა ამოვსებული. აქვს 1000 მ სიგრძის ვრცელი დარბაზი, სტალაქტიტური წარმონაქმნებით. აღმოაჩინეს 1820 წელს. 

კლდეში გამოკვეთილი საფეხურები, ადამიანისა და ცხოველის ძვლები და რომაული სამარხი ურნები იმაზე მეტყველებენ, რომ ოდესღაც ეს გამოქვაბული ადამიანთა სადგომი ყოფილა.

## ლიტერატურა 
* უნივერსალური ენციკლოპედიური ცნობარი, ტომი 1, თბ. 2007 წ. გვ. 35.

კატეგორია:უნგრეთის მღვიმეები
სვერის ციხე (სამაჩაბლო)

**სვერის ციხე** – გვიანი შუა საუკუნეების ციხესიმაგრე შიდა ქართლში, მდებარეობს ქურთის მუნიციპალიტეტის სოფელ სვერში, მდებარეობს მდინარე ლიახვის მარცხენა ნაპირას, მთაზე. ვახუშტი ბაგრატიონი მის შესახებ წერს: 

ციხესიმაგრე ნაგებია სხვადასხვა ზომის ფლეთილი ქვით სქელ დუღაბზე. ციხე გეგმით წაგრძელებულ სწორკუთხედს წარმოადგენს. ჩრდილო-დასავლეთ და სამხრეთ-დასავლეთ კუთხეებში კვადრატული კოშკებია, ხოლო ჩრდილო-აღმოსავლეთ კუთხეში მცირე ზომის ცილინდრული კოშკია. დასავლეთის კედლის ჩრდილოეთი ნაწილი ჩამონგრეულია. ციხესთან მისასვლელი სამხრეთიდანაა. 

## ლიტერატურა
* შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 166-167

კატეგორია:ქურთის მუნიციპალიტეტის ციხესიმაგრეები
აბდ ალ-რაზაკ სამარყანდელი

**აბდ ალ-რაზაყ სამარყანდელი**, *აბდ ალ-რაზაკ სამარყანდელი* (; დ. 1413 — გ. 1482) — შუა აზიელი ისტორიკოსი. წერდა სპარსულ ენაზე. სიცოცხლის უდიდესი ნაწილი სამარყანდში გაატარა. 

ავტორია ორტომიანი საისტორიო ნაშრომისა „ორი ბედნიერი მნათობის აღმობრწყინებისა და ორი ზღვის შერწყმის ადგილი“ (1467/1468–1470/1471), რომელიც აღწერს მონღოლების, თემურისა და თემურიდების ისტორიას (1304–1471). თხზულება ღირებულ ცნობებს შეიცავს XIV-XV საუკუნეების საქართველოს ისტორიის შესახებ (თემურლენგის ლაშქრობები საქართველოში, კონსტანტინე I-ის ბრძოლა შავბატკნიანებთან და ა. შ.) 

## რესურსები ინტერნეტში 
* 
* 

## სქოლიო
კატეგორია:დაბადებული 1413
კატეგორია:გარდაცვლილი 1482
კატეგორია:სპარსელი ისტორიკოსები
At the Beeb

***At the Beeb*** — ინგლისური როკ ჯგუფ Queen-ის საკონცერტო ალბომი. იგი ჩაიწერა 1973 წლის თებერვალში და დეკემბერში, BBC Radio 1-ზე. აშშ-ში ალბომი ცნობილია სათაურით **Queen at the BBC**.

## სიმღერების სია
## რესურსები ინტერნეტში
*ინფორმაცია ალბომის შესახებ

## სქოლიო 
კატეგორია:1995 წლის საკონცერტო ალბომები
კატეგორია:Queen-ის საკონცერტო ალბომები
კატეგორია:BBC Radio-ს ჩანაწერები
Live Magic

***Live Magic*** — ინგლისური როკ ჯგუფ Queen-ის საკონცერტო ალბომი. იგი ჩაიწერა ჯგუფის 1986 წლის ტურის *Magic Tour* მსვლელობისას და გამოიცა 1986 წლის 1 დეკემბერს, თუმცა 1996 წლის აგვისტომდე არ გამოცემულა აშშ-ში. ჯგუფის მოყვარულთა ნაწილმა იგი უარყოფითად შეაფასა, ვინაიდან ორიგინალური საკონცერტო შესრულებებიდან სიმღერების ნაწილი ან შემოკლებულია, ან ამოღებულია.

## სიმღერების სია
## ჩარტები
## სერტიფიცირება
## რესურსები ინტერნეტში
*ინფორმაცია ალბომის შესახებ

## სქოლიო 
კატეგორია:1986 წლის საკონცერტო ალბომები
კატეგორია:Queen-ის საკონცერტო ალბომები
კატეგორია:Hollywood Records-ის საკონცერტო ალბომები
კოლა დი რიენცო

[მინი|კოლა დი რიენცოს ძეგლი [რომი|რომში]]
**კოლა დი რიენცო**,  *ნიკოლა დი ლორენცო გაბრინი* (Cola di Rienzo; დ. 1313 — 8 ოქტომბერი 1354) — იტალიელი პოლიტიკური მოღვაწე, იზიარებდა პეტრარკას ჰუმანისტურ შეხედულებებს. პოპოლანების აჯანყების (1347 მაისი) გამარჯვების შემდეგ რომის რესპუბლიკის სახალხო ტრიბუნი გახდა. 1347 წლის 15 დეკემბერს ფეოდალებმა აღადგინეს თავიანთი ბატონობა. კოლა დი რიენცო იტალიიდან გაიქცა. 1352 წელს ახალმა პაპმა ინოკენტი VI-მ გადაწყვიტა გამოეყენებინა კოლა დი რიენცოს პოპულარობა პაპის ოლქში თავისი ძალაუფლების აღსადგენად და პოლიტიკური მისიით გაგზავნა იტალიაში. 1354 წლის დამლევს კოლა დი რიენცო კონდიტიერთა რაზმებით რომში შევიდა, სადაც კვლავ გამოცხადდა რესპუბლიკა, მაგრამ მისი მმართველობის მეთოდებმა და გადასახადების ზრდამ რომში აჯანყება გამოიწვია (1354 წლის 8 ოქტომბერი). ამ აჯანყების დროს კოლა დი რიენცო მოკლეს.

## ლიტერატურა
კატეგორია:დაბადებული 1313
კატეგორია:გარდაცვლილი 1354
კატეგორია:რომში დაბადებულები
მაკრატელას ქედი

**მაკრატელას ქედი** — ქედი აღმოსავლეთ საქართველოში (თუშეთი). შეადგენს კავკასიონის მთავარი ქედის ნაწილს. წარმოადგენს პირიქითა ალაზნისა და თუშეთის ალაზნის წყალგამყოფს. მაკრატელას ქედი გამოეყოფა აწუნთის ქედს აღმოსავლეთით, მწვერვალებს ამუგოსა და დიდ ბორბალოს შორის. მასზე აღმართულია მწვერვალები: სამვრონი (3482 მ), წიო (3380 მ), ცივი (3362 მ) და მაკრატელა (3106 მ). აგებულია იურული ფიქლებით.

აქვს სამხრეთ-აღმოსავლური მიმართულება და მთავრდება ომალოს პლატოთი. მაკრატელას ქედის თანამედროვე გამყინვარება უმნიშვნელო სიმძლავრით ხასიათდება და სამვრონისმთის მასივის ჩრდილო კალთებთან არის დაკავშირებული. მეოთხეულ პერიოდში ქედზე წარმოდგენილი იყო ხეობის ტიპის მყინვარები, რომელთა სიგრძე 5-6 კმ-ს აღწევდა, მათი ქვედა ბოლოები 2400-2500 მ აბსოლუტურ სიმაღლეზე მდებრეობდნენ.

ქედის სამხრეთ-აღმოსავლური მონაკვეთი ფოთლოვანი ტყითაა შემოსილი, ხოლო დანარჩენ ნაწილში დამახასიათებელია ალპური მდელოს ლანდშაფტი.

## იხილეთ აგრეთვე
* საქართველოს ქედების სია

## ლიტერატურა 
* მარუაშვილი ლ., საქართველოს ფიზიკური გეოგრაფია, თბ., 1964.

კატეგორია:კახეთის მხარის ქედები